Diari Oficial de la Generalitat Valenciana


Sumari del DOGV 9370, del 28-06-2022 (2022/5983)

ACORD de 30 de desembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del programa 311.30, Planificació i coordinació d'infraestructures de serveis socials, de la Vicepresidència i Conselleria d'Igualtat i Polítiques Inclusives. (VL 16.004/21-056).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9370

Data del DOGV
:   28-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5983


Data del document
:   30-12-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de desembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 2 del programa 311.30, Planificació i coordinació d'infraestructures de serveis socials, de la Vicepresidència i Conselleria d'Igualtat i Polítiques Inclusives. (VL 16.004/21-056). [2022/5983]  
Malgrat els esforços de previsió efectuats per l'Administració per a garantir l'atenció residencial a aquelles persones en situació d'urgència social o de dependència en els termes establits, tant en la Llei 39/2006, de promoció de l'autonomia personal i atenció a les persones en situació de dependència com en la Llei 3/2019 de la Generalitat, de serveis socials inclusius de la Comunitat Valenciana, per part de la Vicepresidència i Conselleria d'Igualtat i Polítiques Inclusives, davant l'increment progressiu de la població major, a conseqüència de canvis demogràfics i socials, així com a un marcat procés d'envelliment dins d'aquest sector poblacional i la insuficiència de places públiques d'atenció residencial, s'ha previst iniciar, a través de la Direcció General d'Infraestructures de Serveis Socials, la tramitació d'un contracte pluriennal per al servei de posada a la disposició de la Conselleria de 7.100 places en centres residencials per a persones majors de la Comunitat Valenciana.  
  
  
Segons s'informa per la direcció general competent, el contracte té la finalitat d'unificar en un únic expedient totes les places, incloent-hi a més la previsió de places procedents de contractes que es troben pròxims a finalitzar, així com aquelles places que actualment s'estan prestant sense cobertura contractual, la despesa prevista ascendeix a 998.729.515,40 euros amb la següent distribució per anualitats  
  
  
Anualitat Import  
0954 522.458.483,00  
2766 443.332.640,00  
2564 206.436.070,40  
2025 28.526.828,00  
TOTAL 759.784.537,40  
  
  
Aquesta despesa s'imputa al capítol 2 del programa 311.30, Planificació i coordinació d'infraestructures de serveis socials, i atesa la dotació consignada en aquest capítol i prenent en consideració la despesa ja compromesa fins hui amb repercussió en exercicis futurs, per la citada vicepresidència, es planteja la necessitat d'incrementar el límit quantitatiu per a comprometre despesa en els exercicis 2022, 2023 i 2024, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic, adopta el següent  
  
  
ACORD  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal amb càrrec al capítol 2 programa 311.30, Planificació i coordinació d'infraestructures de serveis socials, en les anualitats i pels imports que es detallen a continuació:  
  
  
  
Exercici Límit actual Límit modificat  
8108 762.344.063,36 942.329.000,00  
4466 428.577.054,97 730.720.000,00  
3965 196.686.045,94 488.731.000,00  
  
  
València, 30 de desembre de 2021  
  
La consellera secretària,  
MÓNICA OLTRA JARQUE